Հանրաքվեի ընթացքին հետեւելու համար Արցախ էր ժամանել միջազգային դիտորդների մեծ խումբ`Եվրոպական խորհրդարանի պատգամավորներ, պատվիրակներ Չեխիայից, Ավստրիայից, ՌԴ-ից, Բասկերի երկրից, Բոլիվիայից: Միջազգային դիտորդների համար էական չէ, թե ինչն էր փոխվում այս հանրաքվեով եւ ինչու: Նրանք հիացած են Արցախով, համարում են, որ այստեղ ժողովրդավարական ինստիտուտները կայացած են, ասում են, որ գնալու են բոլորին պատմեն, թե ինչպես է Արցախի ժողովուրդն այդ բարդ պայմաններում հանգստություն պահպանում, զարգացնում իր մշակույթը, լեզուն եւ հայրենիքը: